Rəşad Nəsirov

Rəşad Nəsirov (tam adı: Rəşad Nəsirov Barat oğlu; ) — Azərbaycan Televiziya və Radio Verilişləri QSC-nin sabiq sədr müavini. Azərbaycan Həmkarlar İttifaqları Konfederasiyasının mətbuat və ictimaiyyətlə əlaqələr şöbəsinin müdiri (2023–2025).Rəşad Nəsirov vəzifəsindən azad edildi

 Həyatı 
Rəşad Nəsirov 24 iyul 1977-ci ildə Bakıda anadan olub. 1994-cü ildə Bakı şəhəri 39 saylı orta məktəbi, 1999-cu ildə Azərbaycan Dövlət Mədəniyyət və İncəsənət Universitetinin sənətşünaslıq ixtisası üzrə bakalavr, 2001-ci ildə isə magistr pilləsini bitirib. 2002–2005-ci illərdə Bakı Dövlət Universitetinin Beynəlxalq hüquq – beynəlxalq münasibətlər fakültəsində təhsil alıb.

ANS, "Lider" telekanallarında və İctimai Televiziyada çalışıb.

2010-cu ildən "Azərbaycan Televiziya və Radio Verilişləri" QSC-də baş redaktor və "Xəbərlər" informasiya proqramları studiyasının direktoru vəzifələrində çalışıb.

Azərbaycan Prezidentinin 2015-ci il 5 may tarixli sərəncamı ilə Azərbaycan Televiziya və Radio Verilişləri QSC-nin sədr müavini təyin olunub. 24 fevral 2020-ci ildə tutduğu vəzifədən azad olunub.

24 yanvar 2023-cü ildən Azərbaycan Həmkarlar İttifaqları Konfederasiyasının mətbuat və ictimaiyyətlə əlaqələr şöbəsinin müdiri vəzifəsində çalışır. Azərbaycan Həmkarlar İttifaqları Konfederasiyasının 2023-cü il sentyabrın 28 də keçirilən 6-cı Məclisinin qərarı ilə AHİK-in Məclis üzvlüyünə seçilib.

Azərbaycan Respublikası Nazirlər Kabinetinin 2016-cı il 16 dekabr tarixli 517 nömrəli qərarı ilə Rəşad Nəsirov Əhalinin Siyahıyaalınmasına Yardım üzrə Mərkəzi Komissiyanın üzvlərindən biri seçilib.

 Ailəsi 
Evlidir, iki övladı var.

 Mükafatları, təltifləri və fəxri adları 
 2016-cı il 07 noyabr tarixində Azərbaycan Respublikasında televiziya və radio sahəsində xidmətlərinə görə Azərbaycan Respublikası Prezidentinin Sərəncamı ilə "Əməkdar jurnalist" fəxri adına layiq görülmüşdür.
 2019-cu il 10 sentyabr tarixində Dövlət Sərhəd xidməti tərəfindən "Azərbaycanın Sərhəd Mühafizəsinin 100 illiyi (1919–2019)" yubiley medalı ilə təltif olunmuşdur.

 Əsərləri 
 Azərbaycan Milli mətbuatının inkişafında şuşalı ziyalıların rolu (1875–1935), Bakı: "Mütərcim", 2018, 216 səh.

 İstinadlar 

 Xarici keçidlər 
 Rəsmi Facebook Hesabı
 Onun irəli çəkilməsində mənim böyük rolum olub
 Rəşad Nəsirov Chelebi Qonaqlığında, milli brendin yaradıcıları Fərid Rəsulov və Aida Mahmudova ilə. 

Kateqoriya:Bakıda doğulanlar
Kateqoriya:Azərbaycan Dövlət Mədəniyyət və İncəsənət Universitetinin məzunları
Kateqoriya:Bakı Dövlət Universitetinin məzunları
Kateqoriya:Azərbaycanlı jurnalistlər
Kateqoriya:Azərbaycan jurnalistləri